मैं उस गुस्से को सलाम करता हूँ जो इस भीड़ में शामिल लोगों के एक हिस्से के मन में दहक रहा है. लेकिन मैं इस गुस्से के गलत चैनल में डाले जाने की साजिश को भी समझ रहा हूँ. निराशा और पस्ती के माहौल में तमाम जेनुइन लोग 'कुछ तो हो रहा है' के संतोष के लिए इसमें शामिल हो रहे हैं. लेकिन वे नहीं देख पा रहे कि वे उसी वर्ग की साजिश का शिकार हो रहे हैं जो उनकी मुश्किलात की असली वजूहात पैदा करता है. एक लेखक या एक सजग नागरिक के लिए उन्माद के इस दौर में धैर्य बनाए रखना बेहद ज़रूरी है और साथ में सच को सच कहते रहना भी. विकल्प के निर्माण के मुश्किल काम की रिपोर्टिंग टीवी पर नहीं आती...वह नीव की ईंट की तरह अलक्षित रह जाता है...लेकिन बिना उसके कोई नवनिर्माण नहीं होता.